laion/Wikipedia-Exotic huggingface dataset:
הפארק הלאומי דאצ'יגאם

הפארק הלאומי דאצ'יגאם (בהינדי: दाचीगाम राष्ट्रीय उद्यान) הוא פארק המשתרע על שטח של כ-141 קמ"ר וממוקם בג'אמו וקשמיר, הודו. הפארק נוסד בשנת 1910 על ידי המהראג'ה של ג'אמו וקשמיר במטרה לשמש כמקור מים נקיים לסרינגאר שנמצאת במרחק של כ-22 ק"מ ממנו. הפארק הלאומי דאצ'יגאם נקרא כך כזכר לעשרת הכפרים שפונו מהשטח לטובת הפארק, הוא שופץ והוגדר לראשונה כגן לאומי בשנת 1981 ומתוחזק כיום על ידי הרשויות המקומיות. הזן העיקרי שחי בפארק הלאומי הוא אייל קשמירי, אך מתגוררים בו עוד מינים אחרים: אייל מושק קשמירי לוטרות מרמיטה חתול ביצות דלק צהוב-גרון חמוס סיבירי שועל מצוי תן דוב חום ההימלאיה דוב שחור ההימלאיה חתול נמרי בנגלי סרו ההימלאיה נמר איילי מושק ניתן לראות עופות רבים, חלקם מקומיים אך רבים מהם חונים בו בעת עונות הנדידה למנוחה ואף לגידול צאצאים: בולבול שחור אסיאתי ציפורי שיר עקעק כחול אדום מקור זנבן מבולבל פרס זג אדמון זהוב זהבן מחלל מונאל ההימלאיה נשר ההימלאיה פתיאלי שחור צהוב כותלי פסיון קוקלאס נחליאלי חטפיתיים טימליים נקריים ינשוף ננסי מיניבט מדיה וקבצים בנושא הפארק הלאומי דאצ'יגאם בוויקישיתוף Dachigam National Park | District Srinagar, Government of Jammu and Kashmir | India (באנגלית) Dachigam National Park, Wildlife in Dachigam National Park, www.kashmir-tourism.org SOME ASPECTS OF BIRD-LIFE IN KASHMIR : Himalayan Journal vol.01/4, www.himalayanclub.org The Tribune, Chandigarh, India - Himachal PLUS, www.tribuneindia.com
נובוקוזנצקאיה

נובוקוזנצקאיה (ברוסית: Новокузнецкая организованная преступная группировка) הוא ארגון פשע גדול שפעל בערים נובוקוזנצק ומוסקבה בראשית שנות ה-90. הקבוצה כללה כמעט לחלוטין ספורטאים לשעבר. התהפוכות החברתיות והכלכליות האלימות של תחילת שנות ה-90 דחפו את בעיית החינוך הגופני והספורט לרקע. רק חלק קטן מהספורטאים המובילים יכלו להתעסק בספורט מקצועי, ולכן הרבה ספורטאים לשעבר שלא היה להם מקצוע אמיתי, שנותרו ללא פרנסה, נכנסו לפשע. בראשית שנות ה-90 הושקעו כספי עתק בנובוקוזנצק, שמפעליה התמחו בעיקר בהפקה ועיבוד של פחם ומתכת, המסחר ותחום השירות התחדשו. תוצרתם של מפעלי נובוקוזנצק החלו למשוך את תשומת ליבם של אנשי עסקים, שפעילותם נשלטה על ידי עולם הפשע. המנהיג הראשוני של קבוצת הפשע המאורגן היה ולדימיר אנטוליביץ' לבוצקי, אמן הספורט של ברית המועצות, אחד מנציגי בית הספר להיאבקות חופשית של נובוקוזנצק. סביב עצמו, הוא גייס את חבריו, ספורטאים לשעבר. איגור שקברה, גם הוא אתלט לשעבר, הפך ל"יד ימין" של לבוצקי. לאחר מכן, לאחר שנישא לנישואין פיקטיביים, לקח את שם משפחתה של אשתו והפך לאיגור בריבין. סרטים על המאפיה משיקגו היו סוג של כלי הוראה לשודדים העתידיים. למעשה, המבנה ההיררכי והסדרים הפנימיים הועתקו מהסרטים הללו. "סינדיקט רוצחים", סרטון באתר יוטיוב, מתוך תוכנית הטלוויזיה רוסיה הקרימינלית. Зарубились, lenta.ru ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
טרופותי הבת (סרט)

טרופותי הבת (באנגלית: The Gruffalo's Child) הוא סרט קצר בהנפשה ממוחשבת בריטי-גרמני לילדים, שמבוסס על ספר בעל אותו שם שכתבה ג'וליה דונלדסון ואייר אקסל שפלר. זהו סרט המשך לסרט "טרופותי". הסרט הופץ לראשונה ב-25 בדצמבר 2011, ונוצר על ידי מקס לאנג. בישראל הסרט שודר בערוץ לוגי בדיבוב לעברית בשנת 2012. בת האם של הסנאי משיגה את אחיה. אח סנאי שואל, "של מי עקבות האלה?". האחות אומרת לו שזה טרופותי. האח אומר לאמו שטרופותי היה שם. עם זאת, אמא סנאי אינה מאמינה להם. היא מספרת לילדים סיפור על ביתה של טרופותי, אשר יוצאת ליער בחיפוש אחר העכבר הגדול והנורא שכולם חוששים מפניו. "טרופותי הבת", במסד הנתונים הקולנועיים IMDb (באנגלית) "טרופותי הבת", באתר נטפליקס "טרופותי הבת", במסד הנתונים הקולנועיים KinoPoisk (ברוסית) טרופותי הבת, במיזם "אישים" לתיעוד היצירה הישראלית
טיי ווד

טייסון ווד (באנגלית: Tyson Wood; נולד ב-17 בספטמבר 1995) הוא שחקן קולנוע וטלוויזיה קנדי, המוכר בעיקר בשל תפקידו בתור בילי מרלין בסדרה "הרפתקאותיה המצמררות של סברינה" (2020-2018) ובזכות הופעתו בתור זאק בסדרה "בוורלי הילס 90210" (2019). ווד נולד בוויניפג, מניטובה, קנדה. ומתגורר כיום בוונקובר שבקולומביה הבריטית. הוא ממוצא אוקראיני מצד אימו, וממוצא לבנוני ופלסטיני מצד אביו. ווד ערך את הופעת הבכורה שלו בשנת 2002, כששיחק בסרט הטלוויזיה של CBS‏ "Hell on Heels: The Battle of Mary Kay". שנה לאחר מכן שיחק בסרט הטלוויזיה "On Thin Ice" של רשת לייפטיים, בתפקיד נייט קילמר. בשנת 2005 שיחק בסרט העלילתי "הלבן הגדול" לצדו של רובין ויליאמס, בסדרת הטלוויזיה "אספן הנשמות" וכן בסרט טלוויזיה "Vinegar Hill" של רשת CBS. בשנת 2007 שיחק בסרט הטלוויזיה "Maneater" בתפקיד רוי סאטרלי. בשנת 2008 גילם את דמותו הצעירה של בן גארווי בסרט "פרויקט לזרוס". בשנת 2009 שיחק בקומדיה הרומנטית "חדשה בעיר" בתפקיד קטן, ולאחר מכן שיחק במותחן האימה "המכושפת בקונטיקט" בתפקיד בילי קמפבל, וזכה בפרס Young artist בקטגוריית ההופעה הטובה ביותר בסרט עלילתי לשחקן משנה הצעיר על הופעתו. בשנת 2018 שיחק בתפקיד ראשי לצד גבריאל דארקו בסדרת הטלוויזיה "ריבוט: קוד המגינים". באותה שנה החל לגלם את דמותו של בילי מרלין בסדרה "הרפתקאותיה המצמררות של סברינה" בשירות הסטרימינג של נטפליקס. בשנת 2022 גילם את טדי הרינגטון במיני-סדרה "השטן באוהיו" של נטפליקס, המבוססת על ספר באותו שם מאת דריה פולטין. טיי ווד, ברשת החברתית אקס (טוויטר) טיי ווד, ברשת החברתית אינסטגרם טיי ווד, ברשת החברתית LinkedIn טיי ווד, באתר פליקר טיי ווד, במסד הנתונים הקולנועיים IMDb (באנגלית) טיי ווד, באתר Rotten Tomatoes (באנגלית) טיי ווד, במסד הנתונים הקולנועיים KinoPoisk (ברוסית) טיי ווד, באתר אפל מיוזיק (באנגלית) טיי ווד, באתר סאונדקלאוד (באנגלית) טיי ווד, באתר Last.fm (באנגלית) טיי ווד, באתר Discogs (באנגלית) https://www.imdb.com/name/nm1452304/ http://www.mannythemovieguy.com/index.php?entry=entry100221-175251 Dave Trumbore, ReBoot The Guardian Code Review: Netflix Series Needs a Reboot, Collider, ‏2 במרץ 2018
נקודת איוואן אסן

נקודת איוואן אסן (באנגלית: Ivan Asen Point; בבולגרית: Нос Иван Асен) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. לשון היבשה סלעית וצרה. אורכה של לשון היבשה 680 מטרים, והיא בולטת לתוך מצר אוסמר. נקודת איוואן אסן מהווה את הקצה הדרום-מערבי של הכניסה למפרצון איוואן אסן, ואת הנקודה הצפון-מזרחית של הכניסה למפרצון יארביצה. נקודת איוואן אסן מהווה את ההפרדה בין שפכו של קרחון דראגומאן שמצפון לה, לבין שפכו של קרחון ארמירה, שמדרום לה. הנקודה ממוקמת 20.5 קילומטרים דרומית-מערבית מכף סמית'; 12.5 קילומטרים צפונית-מזרחית מכף ג'יימס; 3.8 קילומטרים דרומית-דרום-מזרחית מפסגת הר פוסטר, ו-3.45 קילומטרים דרומית-מזרחית מפסגת סלאבייקוב. הנקודה מופתה לראשונה על ידי סוקרים בולגריים בשנת 2009, ובשנת 2010. הנקודה נקראת על שם הצאר איוואן אסן השני קיסר האימפריה הבולגרית השנייה. הגאזט האנטארקטי הבולגרי (בבולגרית) נקודת איוואן אסן באתר הגאזט האנטארקטי של ממשלת אוסטרליה נקודת איוואן אסן באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי באתר הגאזט האנטארקטי המשווה SCAR מצוין בטעות כי אורך לשון היבשה הוא 300 מטרים. מידע גאוגרפי על מפרצון איוואן אסן מידע גאוגרפי על קרחון יארביצה מיקום נקודת איוואן אסן לפי הגאזט האנטארקטי המשווה SCAR הנקודה ממוקמת 20.6 קילומטרים דרומית-מערבית מכף סמית' לפי הגאזט האנטארקטי המשווה SCAR הנקודה ממוקמת 12 קילומטרים צפונית-מזרחית מכף ג'יימס לפי הגאזט האנטארקטי המשווה SCAR הנקודה ממוקמת 3.7 קילומטרים דרומית-דרום-מזרחית מפסגת הר פוסטר לפי הגאזט האנטארקטי המשווה SCAR הנקודה ממוקמת 3.2 קילומטרים דרומית-מזרחית מפסגת סלאבייקוב
.հայ

‎.հայ (בארמנית: Հայ) היא סיומת האינטרנט בארמניה, המיועדת לשמות דומיין בשפה הארמנית. תאגיד האינטרנט לשמות ומספרים שהוקצו (ICANN) קיבל החלטה ב־20 בנובמבר 2014 לרשום את שם התחום .հայ. שמות דומיין בשפה הארמנית נועדו לקדם את השימוש במקלדת הארמנית ברחבי העולם, להניע תמיכה בגופנים ארמניים במכשירים ניידים מודרניים, ובדרך כלל לקדם את השימוש בשפה הארמנית באופן מקוון. דו"ח שפורסם על ידי רשות המספרים המקוונים (IANA) העובדת עם ממשלת ארצות הברית ו-ICANN קבעה כי "כמפעיל הנוכחי של. AM ccTLD, האפליקציה סיפקה פרטים מספקים על התשתית הטכנית והתפעולית והמומחיות שישמשו להפעלת התחום .հայ." מרכז המידע ברשת ארמניה רשם רישום תחום חינם .հայ "ICANN". Delegation of the .հայ ("hye") domain representing Armenia in Armenian script to the Internet Society of Armenia. נבדק ב-4 באוקטובר 2015. {{cite web}}: (עזרה) "Armenia registers new .հայ domain name | Media Managers Club". mediamanagersclub.org. נבדק ב-2015-10-04. "IANA — Report on the Delegation of the .հայ ("hye") country code top-level domain representing Armenia in Armenian script to Armenia". www.iana.org. נבדק ב-2015-10-04. ".հայ Approved as Unique Domain Suffix for Armenia". Asbarez.com. 2015-07-14. נבדק ב-2015-10-04. ערך זה הוא קצרמר בנושא סיומות אינטרנט ובנושא ארמניה. אתם מוזמנים לתרום לוויקיפדיה ולהרחיב אותו.
רבאל השני

רבאל השני סוטר (סוטר ביוונית: Σωτήρ) היה שליטה האחרון של הממלכה הנבטית, מלך בין השנים 70–106 לספירה. לאחר מות אביו מליכוס השני עלה לשלטון רבאל, אז עדיין ילד, כאשר בשנים הראשונות למלכותו השליטה בפועל בממלכה היא של אמו שאקילאת ה-II. אחותו של רבאל, גמליאת', הפכה למלכת הנבטים לאחר שנישאה לרבאל. רבאל העניק לעצמו את הכינוי היווני "סוטר", שמשמעו "גואל" או "האחד אשר העניק חיים וישועה לבני עמו". בארכיון תעודות בבתא, שנמצא במערת האיגרות בנחל חבר שבמדבר יהודה, נמצא שטר שנכתב בשנת 28 למלכותו של רבאל, ומזכיר את בנו, יורש העצר "עבדת בר רבאל", שלא היה ידוע קודם לכן משום מקור אחר. לאחר מותו של רבאל בשנת 106 לספירה השתלט הקיסר הרומאי טראיאנוס על הממלכה הנבטית ללא כל התנגדות. הממלכה הפכה לפרובינקיה רומאית בשם ערביה פטריאה, כאשר העיר בוסרה משמשת כבירתה. מדיה וקבצים בנושא רבאל השני בוויקישיתוף יגאל ידין, החיפושים אחר בר-כוכבא, 1976, עמ' 235.
יחסי אוזבקיסטן–דנמרק

יחסי אוזבקיסטן–דנמרק הם יחסי החוץ שבין רפובליקת אוזבקיסטן לבין ממלכת דנמרק. דנמרק הכירה בעצמאות אוזבקיסטן ב-31 בדצמבר 1991, והיחסים הדיפלומטיים בין שתי המדינות כוננו ב-25 בינואר 1992. במרץ 1995 ביקר נשיא אוזבקיסטן אסלאם קרימוב בקופנהגן לצורך השתתפות בפגישה העולמית של ראשי המדינות שאורגנה על ידי האו"ם והוקדשה לענייני הפיתוח החברתי. באוגוסט 1997 הגיע שר החוץ של דנמרק נילס הלוויי פיטרסן, שכיהן כיו"ר הארגון לביטחון ולשיתוף פעולה באירופה (OSCE), לביקור רשמי באוזבקיסטן. במהלך הביקור נפגש עם נשיא אוזבקיסטן קרימוב, ראש הממשלה וגם עם שר החוץ של אוזבקיסטן ודן עימם בשאלות של שיתוף פעולה רב צדדי במסגרת OSCE, בעיות של ביטחון אזורי, וכן כמה היבטים של היחסים בין שתי המדינות. יחסי הסחר בין המדינות הם מועטים, ושיתוף פעולה כלכלי מתנהל בהיקף מאוד קטן. כיום 6 חברות דניות פועלות בשוק האוזבקי. בפרט, שלוחה של החברה הדנית "יאן בינלאומי" (אספקת מוצרים של מוצרי מזון ומוצרי צריכה) והמיזם המשותף האוזבקית-דנית "מערכות מחשוב ניהול מרכז אסיה", הארגון האוזבקי-דני-אמריקאי "San juice production ltd Tashkent". בנוסף, נפתחה בטשקנט נציגות החברה הדנית "נובו נורדיקס", שהיא אחת המובילות בעולם בייצור תכשירים רפואיים, במיוחד אינסולין. הבנק הלאומי של אוזבקיסטן לפעילות כלכלית זרה מקיים יחסים עם הבנקים המתקדמים של דנמרק: "Den Danske Bank" ו-"Unibank". חברת התעופה הלאומית אוזבקיסטן איירווייז סיכמה הסכם עם חברת הנסיעות הדנית "לורדס נסיעות - וסיורים", לפיו האחרונה מבצעת מכירת כרטיסי הטיסה בטיסות אוזבקיות. לאחרונה[דרושה הבהרה] נחתם ההסכם על תקשורת אווירית ועל הגנה הדדית ועידוד השקעות. אוזבקיסטן מיוצגת בדנמרק באמצעות שגרירותה במוסקבה, רוסיה. דנמרק מיוצגת באוזבקיסטן באמצעות שגרירותה במוסקבה, רוסיה. יחסי אוזבקיסטן–דנמרק, באתר משרד החוץ האוזבקי יחסי אוזבקיסטן–דנמרק, באתר משרד החוץ האוזבקי
ג'פרי ביבי

תומאס ג'פרי ביבי (באנגלית: Thomas Geoffrey Bibby; ‏14 באוקטובר 1917 – 6 בפברואר 2001, אורהוס) היה ארכאולוג אנגלי. הוא ידוע בעיקר בזכות גילוי המדינה העתיקה של דילמון, המכונה במיתולוגיה המסופוטמית גן עדן. לעיתים קרובות הוא נחשב לחלוץ הארכאולוגיה הערבית. תומאס ג'פרי ביבי נולד ב-14 באוקטובר 1917 בהברשאם, וסטמורלנד, אנגליה. במהלך מלחמת העולם השנייה הוא שירת את סוכנות הביון הבריטית. בשלב מסוים הוא נשלח להצטרף למחתרת הדנית. הוא למד ארכאולוגיה באוניברסיטת קיימברידג' לפני מלחמת העולם השנייה, אך מכיוון שלא מצא שום עבודה במקצוע זה לאחר המלחמה, התגורר בבחריין ועבד בחברת הנפט העיראקית בשנים 1947–1950. בביקור חוזר בבריטניה הוא פגש את אשתו לעתיד, לה נישא בשנת 1949. דרכה הכיר את הפרופסור הדני פיטר גלוב וכך קיבל מינוי באוניברסיטת אורהוס בדנמרק. בשנת 1953 הוא והפרופסור גלוב הובילו צוות ארכאולוגים דני לבחריין. הצוות מיקד את חפירותיו בעיקר מתחת למצודת בחריין, במקור תל מרובד גדול בחופי צפון המדינה. האתר משתרע על כ-500 דונם ותוארך לתקופת דילמון הקדומה, שהייתה הרבע הראשון של האלף השני לפני הספירה. הצוות מצא בתחילה כלי חרס מתקופת קדם דילמון הקדומה, המתוארכים לשנת 2400 לפני הספירה ועד לתקופה ההלניסטית של ההיסטוריה של בחריין. ארכאולוגים גילו קטע קצר של חומת העיר המוקדמת מהאלף השני ויסודות מקוטעים של שישה בתים במקום. הצוות המשיך לחפור גם בסאר, כפר בבחריין, מה שהוביל לגילוי מקדש סאר המתוארך לתקופת דילמון. ביבי גם כתב על אירופה בתקופת האבן ובתקופת הברונזה, במיוחד על אנשי הביצה של דנמרק. Bibby, Geoffrey (1956). The Testimony Of The Spade. Knopf. Bibby, Geoffrey (1961). Four Thousand Years Ago: A World Panorama of Life in the Second Millennium B. C. Literary Licensing. ISBN 9781258075057. Bibby, Phillips, Geoffrey, Carl (1961). Looking for Dilmun. Midpoint Trade Books. ISBN 9780905743905. Bibby, T. Geoffrey, 1917-2001. The Site of Saar: Dilmun Reconsidered
שמעון ביטון (לוד)

הרב שמעון מאיר ביטון (נולד בט' באדר ב' תשל"ג, 13 במרץ 1973) הוא רב העיר לוד ושליח חב"ד בשכונת "גני יער" בעיר. בן זקונים ליוסף ופרלה ביטון, הורים לתריסר ילדים אשר עלו ממרוקו, בקהילת חב"ד בקריית שמואל. אביו נפטר כשהיה בן 13. למד בבית הספר של החמ"ד "אהרון הרא"ה" בעיר, ובהמשך, החל מגיל 11, בפנימייה במתיבתא-תלמוד תורה של חב"ד בעיר צפת, בישיבה קטנה של חב"ד בעיר אצל הרב יצחק אייזיק לנדא, ובישיבה גדולה תומכי תמימים בקריית גת. בשנת ה'תשנ"ד נסע ללמוד במרכז חב"ד העולמי - 770 ב"קבוצה". נסמך לרבנות בידי הרבנות הראשית לישראל. בשנת תשנ"ה (1995) נישא לאחת מנינות רבי יעיש קריספין, ועבר להתגורר בעיר לוד כשליח חב"ד במקום. עם הקמת שכונת "גני יער" בעיר פתח בה בית הכנסת בשם "עוד יוסף חי", על שם אביו, שהלך והתפתח לאחד מבתי הכנסת הגדולים והפעילים בעיר. במקום פועל כולל סמיכה לרבנות בראשותו. כן עומד, החל משנת תש"ע, בראש בית מדרש "עקידת יצחק" בעיר רמלה. בין השנים תשנ"ט-תשס"ה שימש כמנהל מחלקת כשרות ברבנות אור יהודה, בחמש השנים הבאות שימש כרב המרכז הטכנולוגי אמי"ת רמלה-לוד. בשבט תשפ"א (ינואר 2021), בתמיכת ראש העיר יאיר רביבו ומפלגת הליכוד, ולאחר שש שנים של מהלכים שונים, נבחר לכהן כרבה של העיר לוד.. נשוי לחגית ואב לילדים. מדיה וקבצים בנושא שמעון ביטון בוויקישיתוף אור חדש בלוד עיתון כפר חב"ד, שבט תשפ"א כל הכתבות על הרב שמעון ביטון, באתר ערוץ 7 הרב שמעון מאיר ביטון נבחר הערב לרבה של העיר לוד, באתר ניוז 360, ‏17 בינואר 2021 גיא עזרא, אברהם בלוך, ‏בתום דרמה: הפסד לבית היהודי בבחירות לרב העיר לוד, באתר "סרוגים", 17 בינואר 2021 ה"מידע המודיעני" בפרשת רבנות לוד: בג"צ מבקש תשובות תוך שבוע, באתר בחדרי חרדים, 25 ביולי 2017 אורלי הררי, הרב שמעון ביטון נבחר לרב העיר לוד, באתר ערוץ 7, 17 בינואר 2021 כל אחת בביתה: מאות מנשות לוד ערכו ביחד הפרשת חלה לשלום עם ישראל, באתר עיריית לוד, ‏26/10/2023
לורה פייפר

לורה פייפר (באנגלית: Laura Pyper; נולדה ב-1980) היא שחקנית צפון אירית. היא מוכרת בעיקר מהופעתה בתפקיד אלה די בעונה השנייה של הסדרה "הקס", ג'יין פיירפקס במיני-סדרה "אמה",. עוד גילמה את לזלי האוול במיני-סדרה "הסוד" של ITV משנת 2016. פייפר נולדה במגראפלט שבצפון אירלנד. יש לה שני אחים ושתי אחיות. היא למדה בבית הספר "Rainey Endowed", ואחר לך למדה ספרות אנגלית ודרמה בטריניטי קולג' בדבלין. הופעת הבכורה של פייפר בקולנוע הייתה בתפקיד לין בסרט "שלטון האש", בו השתתפה עוד כשהייתה סטודנטית. עוד הופיעה בסרט האירי "Headrush" בתפקיד ויקי נובל. בטלוויזיה שיחקה פייפר בתפקיד אלה דין בעונה השנייה של סדרת הדרמה העל-טבעית "הקס" של ערוץ Sky One. ב-2009 גילמה את ג'יין פיירפקס בעיבוד של ה-BBC לרומן "אמה" מאת ג'יין אוסטן. היא כיכבה בתפקידי אורח בסדרות "שדים", "רופאים", "עדות אילמת", "The Bill" ו-"Bachelors Walk". פייפר השתתפה כמדבבת במשחק הווידאו "Dead Space: Extraction" בתפקיד לקסין מורדוך. בתיאטרון שיחקה פייפר במחזה "דון חואן בסוהו" בתיאטרון דונמאר ורהאוס, ובמחזה "Blackwater Angel" בתיאטרון פינבורו. ב-2009 גילמה את קרסידה בהפקה של השייקספיר גלוב של המחזה "טרוילוס וקרסידה". ב-2010 שיחקה בתפקיד לילי קהיל בהפקה מחודשת של המחזה "פאנק רוק". ב-2012 הופיע בתפקיד לורל בהפקה של דאגלס הודג' של המחזה "סיפור אהבה בשלושה פרקים" שהועלה ב-Menier Chocolate Factory. ב-2014 שיחקה בתפקיד גברת מנינגהם במחזה "Gas Light" בתיאטרון סולסברי פלייהאוס. ב-2019 גילמה את ביאטריס במחזה "מראה מעל הגשר" ב-York Theatre Royal וב-Royal & Derngate. "Blackwater Angel" - תיאטרון פינבורו, פברואר - מרץ 2006 (בתפקיד ליזי מהאר) "דון חואן בסוהו" - דונמאר ורהאוס, נובמבר 2006 - פברואר 2007 (בתפקיד אלווירה) "טרוילוס וקרסידה" - שייקספיר גלוב, יולי - ספטמבר 2009 (בתפקיד קרסידה) "פאנק רוק" - ליריק האמרסמית' וסיבוב הופעות, ספטמבר - נובמבר 2010 (בתפקיד לילי קהיל) "סיפור אהבה בשלושה פרקים" - Menier Chocolate Factory, מאי 2012 (בתפקיד לורל) "Gas Light" - סולסברי פלייהאוס, מרץ 2014 (בתפקיד גברת מנינגהאם) "מראה מעל הגשר" - תיאטרון רויאל ביורק ותיאטרון Royal & Derngate, ספטמבר - אוקטובר 2019 (בתפקיד ביאטריס) לורה פייפר, במסד הנתונים הקולנועיים IMDb (באנגלית) לורה פייפר, באתר AllMovie (באנגלית) לורה פייפר, במסד הנתונים הקולנועיים KinoPoisk (ברוסית) Watson, Audrey (4 בדצמבר 2005). "The Joy of Hex". Belfast Telegraph. נבדק ב-2008-06-17. {{cite web}}: (עזרה) Virginia Heffernan (1 ביוני 2007). "Witchy Girls on a Mission: The Dark Side of Cliques". The New York Times. נבדק ב-2008-01-21. {{cite web}}: (עזרה) TROILUS & CRESSIDA Comes To The Globe, 7/12 - 9/20 2009-06-01. Retrieved on 2009-07-14. Nicholas Banks, Ed Franklin, Ruth Milne & More Lead PUNK ROCK At Lyric Hammersmith 2010-09-06. Retrieved 2010-11-20. "From an outdoor Dream to Torch Song Trilogy: Tristram Kenton's week on stage – in pictures". The Guardian (באנגלית בריטית). 2012-06-14. ISSN 0261-3077. נבדק ב-2019-11-09. "Review: Gaslight, Salisbury Playhouse Until March 1". This Is Wiltshire (באנגלית). נבדק ב-2019-11-09. "Review: A View From the Bridge (York Theatre Royal) | WhatsOnStage". www.whatsonstage.com (באנגלית בריטית). נבדק ב-2019-11-09.
יחסי אוזבקיסטן–אוסטריה

יחסי אוזבקיסטן–אוסטריה הם יחסי החוץ שבין רפובליקת אוזבקיסטן לבין הרפובליקה הפדרלית של אוסטריה. היחסים הדיפלומטיים בין שתי המדינות כוננו ב-25 במרץ 1992. ב-21 ביולי 2020 נפגש סגן שר החוץ האוזבקי שרזוד אסדוב עם סגן שר החוץ האוסטרי, גרגור קסלר, בווינה. בפגישה החליפו הצדדים דעות לגבי הסיכויים להעמקת יחסי אוזבקיסטן ואוסטריה וציינו את ההתפתחות המתמדת של שיתוף פעולה דו-צדדי בכל תחומי העניין ההדדי. סגן שר החוץ האוסטרי דיווח על ההתעניינות הגוברת של חברות אוסטריות גדולות בשיתוף פעולה עם אוזבקיסטן על רקע ביצוע רפורמות כלכליות רחבות היקף ותנאים שנוצרו למשקיעים זרים באוזבקיסטן. הצד האוסטרי ציין את נכונותו לחזק עוד יותר את שיתוף הפעולה המועיל הדדית עם אוזבקיסטן במסגרת ארגונים בינלאומיים. אוזבקיסטן מיוצגת באוסטריה באמצעות שגרירותה בווינה. אוסטריה מיוצגת באוזבקיסטן באמצעות שגריר שאינו תושב השוכן בווינה. מדיה וקבצים בנושא יחסי אוזבקיסטן–אוסטריה בוויקישיתוף Uzbekistan, Austria consider development of bilateral relations באתר uzdaily‏, 23 ביולי 2020
בורזוואר

בורזוואר (בהונגרית: Borzavár) הוא כפר במחוז וספרם שבמרכז הונגריה. כמו יישובים רבים באירופה גם בבורזוואר מספר התושבים נמצא בירידה. כך, בשנת 1990 היה מספר התושבים 854 ובשנת 2020 רק 722 תושבים. בבורזוואר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. מדיה וקבצים בנושא בורזוואר בוויקישיתוף אתר האינטרנט הרשמי של בורזוואר (בהונגרית) נתוני הכפר באתר הלמ"ס ההונגרי תיעוד יהודים מבורזוואר שנרצחו בשואה באתר יד ושם מפקדי האוכלוסין של יהודי הונגריה, 1993
ולא היה בינינו אלא זוהר

"ולא היה בינינו אלא זוהר" הוא שיר שחיברה המשוררת לאה גולדברג, הלחין דני ליטני ועיבד אלברט פיאמנטה. השיר התפרסם לראשונה בביצוע צילה דגן והופיע באלבום הבכורה שלה. במאי 1970 צעד השיר במצעד הפזמונים השבועי של הגל הקל (לימים רשת ב'), והגיע בשיאו למקום העשירי במצעד. השיר הופיע לראשונה בעיתון משמר בשנת 1944 כחלק ממחזור הסונטים "שירי אהבה מספר עתיק". בנוסף, השירים קובצו ב"מוקדם ומאוחר". ב-1970 הקליטה הזמרת צילה דגן את אלבומה הראשון שנשא את שמה, ובו נכללו מספר שירים שחיברה המשוררת לאה גולדברג. השיר, בלחנו של דני ליטני, בלט בין השירים. לימים, הקליט ליטני גרסה משלו לשיר שנכללה בתקליט הבכורה שלו יחס חם משנת 1978. ב-2012 חידשה הזמרת קרולינה את השיר באלבומה זוהר, בעיבוד אורי בראונר כנרות. לשירים לחנים נוספים מאת נחמה הנדל (בעיבוד אלדד שרים), ושל רעות שחר שביצעה את השיר, והוא הופיע באלבומה "תמיד" משנת 2014. השיר עוסק באהבה נכזבת שתחילתה במפגש רומנטי ושזורים בו מטאפורות ודימויים רבים. המושג "זוהר" משמש תחליף בוהק, נוצץ ומסתורי יותר למילה אור, כזוהר הצפון או ספר הזוהר, בדומה לשיר "זוהר" שחיבר חיים נחמן ביאליק. מבנה השיר הוא סונטה באורך ארבע עשרה שורות. שני הבתים הראשונים מכילים 4 שורות כל אחד, ושני האחרונים מכילים 3 שורות כל אחד. בבית הראשון מתואר טיול שעורכים הדוברת והגבר השכם בבוקר ברחוב כפרי. למרות התיאור האופטימי והרומנטי, רומזת המשוררת על סיום האהבה ולמעשה מדובר בזיכרון על אהבה ישנה. בבית השלישי שואלת הדוברת באופן עקיף "התזכור". בבית השני, מתואר קטע משיחת הזוג, כאשר הדוברת מתארת את יופי השמיים הורודים אך הנמען צוחק, ולא מובן האם הוא צוחק מדבריה או על הדוברת. בבית השלישי, הגבר מנענע עץ תפוחים ופרחיו הלבנים נושרים על ראשה של האישה, בדומה להינומת כלה. הרגע המתואר הוא מקרי ללא משמעות רומנטית ורגשית. בבית האחרון הכפר מתעורר, והקשר בין בני הזוג מתרחק. הדוברת משנה את צורת התבטאותה מ"זוהר" ל"אור" השגורה יותר. "ולא היה בינינו אלא זוהר" באתר של אקו"ם מילות השיר "ולא היה בינינו אלא זוהר" באתר שירונט ולא היה בינינו אלא זוהר, באתר "פזמונט" השיר בביצוע צילה דגן, סרטון באתר יוטיוב השיר בביצוע דני ליטני, סרטון באתר יוטיוב השיר בביצוע קרולינה, סרטון באתר יוטיוב השיר בביצוע נחמה הנדל, סרטון באתר יוטיוב (אורך: 2:46) שיר אחד, ולא היה בינינו אלא זוהר - צילה דגן, באתר כאן – תאגיד השידור הישראלי ולא היה בינינו אלא זוהר \ לאה גולדברג – סיכום וניתוח, טקסטולוגיה פרשנות לשיר, מאת דפנה אדלר פרשנות לשיר, בית ספר משגב לדף השיר באתר הספרייה הלאומית העברית ולשון הספרות - 'חתן נעורים עד בלותך' - קווים לתיאור לשונה הפואטית של לאה גולדברג, תמר סוברן, עמ' 143, גיליון 100, הד האולפן החדש, תשע"ג 2013 יובל לוי וחופית כהן, אלא זוהר, אלא אור: למה שכחו את צילה דגן, מהזמרות הגדולות בסבנטיז, באתר Xnet‏, 5 בנובמבר 2019 אלעד בילו, עכבר העיר אונליין, "דרך הלחן הבנתי את הרגש שיש בשיר": להלחין את לאה גולדברג, באתר הארץ, 27 במאי 2011 ולא היה ביניהם אלא זוהר - ביאליק וגולדברג, העולם כמרקחת, 2016
היחידה האדומה

היחידה האדומה היא יחידת דימוי אויב ("בִּיּוּם אויב") של זרוע היבשה בצה"ל שהוקמה בשנת 2020. היחידה כפופה ליחידה לדימוי טקטי. מטרת היחידה היא לאתגר את לוחמי צה"ל במהלך אימוניהם. עד שהוקמה היחידה היו טירונים מדמים את האויב באימונים, אך הם פעלו לפי טקטיקה צה"לית. גם כוחות אזרחיים שכורים של יוצאי יחידות קרביות, או פלוגות וגדודים צה"לים היו משמשים כדימוי אויב. היחידה הוקמה כדי שדימוי האויב יהיה קרוב יותר למציאות שעתידים החיילים לפגוש. לשם כך, הכשרת החיילות כוללת למידת דפוסי לחימה של אויבים פוטנציאליים כמו חמאס וחזבאללה, והן נושאות כלי-נשק ואמצעים ייחודיים המתאימים לאלו שבשימוש האויב. החיילות לובשות מדים בעיצוב מנומר ודרגות בצבע אדום. באופן כולל, משרתות ביחידה כ-100 חיילות בשתי פלוגות הכשרה, 4 פלוגות סדיר ופלוגת מפקדה. חיילות היחידה הראשונות התגייסו במאי 2020 ועברו הכשרה בת שלושה חודשים וחצי (טירונות 03) בבסיס צאלים, והיא הוכרזה כיחידה מבצעית בדצמבר באותה שנה. דרגות חוגרים אדומות של היחידה דרגת סגן אדומה של היחידה מסדר של חיילות היחידה עם מדים ייחודיים מנומרים טייסת 115 – הטייסת האדומה דרגות ביום אויב בצה"ל מדיה וקבצים בנושא היחידה האדומה בוויקישיתוף יהונתן גוטליב, היחידה האדומה: החיילות שתפקידן לדמות את האויב, באתר ערוץ 7, 8 במרץ 2023 החיילות האדומות הראשונות של צה"ל עולות על מדים, באתר צה"ל, 4 במאי 2020 מה קורה כשמוסיפים אדום לכחולים ולירוקים? הצצה לתרגיל ראשון מסוגו, באתר צה"ל, 13 בדצמבר 2022 יואב זיתון, הלוחמות שידמו את חמאס וחיזבאללה: החל גיוס היחידה האדומה, באתר ynet, 3 במאי 2020 הכירו את הלוחמות הדתיות שמדמות את חיזבאללה בשדה הקרב, באתר כיפה, 18 בינואר 2022 גל רביבו, מערכת אתר צה"ל, ה"אויבות" החדשות של לוחמי צה"ל יוצאות לדרך, באתר צה"ל, 27 בדצמבר 2020 ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.